पाएं अपने शहर की ताज़ा ख़बरें और फ्री ई-पेपरडाउनलोड करें
वर्ष 2019 में डोमनहिल मुक्तिधाम में निगम ने 21 लाख 83 हजार से माइक्रोटेक कंपनी की इलेक्ट्रिक शवदाह मशीन स्थापित की थी, जो 9 अप्रैल 2021 के पहले किसी ने मशीन गृह का ताला तोड़कर अंदर लगे महंगे पार्ट्स, प्रेशर, पंखा समेत विद्युत मोटर चोरी कर लिए।
चोरी की वारदात की जानकारी निगम कर्मचारी को 9 अप्रैल तब हुई जब वह निर्माण कार्यों के निरीक्षण के लिए मौके पर पहुंचे। जानकारी होने के 22 दिन बाद थाना में निगम के उप अभियंता मोहनलाल साहू ने रिपोर्ट दर्ज कराई। यहा बता दें कि लकड़ी की कमी के कारण भविष्य को ध्यान में रखते हुए निगम के द्वारा क्षेत्र के डोमनहित मुक्तिधाम में इलेक्ट्रिक शवदाह गृह को स्थापित किया था, लेकिन लापरवाही और सुरक्षा के इंतजाम नहीं होने के कारण शवदाह गृह में स्थापित मशीन में लगे मंहगे पार्ट्स चोरी कर लिए गए।
इसकी जानकारी निगम अधिकारियों को होने के बाद थाना में तत्काल रिपोर्ट दर्ज कराने की बजाय 22 दिन बाद रिपोर्ट दर्ज कराई गई है। इधर कोरोना से मौत के बाद मामले की पोल तब खुली जब शवदाह के लिए लकड़ी की कमी का मामला सामने आया, तो क्षेत्र में लकड़ी और इलेक्ट्रिक शवदाह मशीन स्थापित करने की मांग उठने लगी और राजनीति भी शुरू हो गई। आनन-फानन में निगम के अधिकारी ने थाना चिरमिरी में लिखित रिपोर्ट चोरों के खिलाफ दर्ज कराई है।
सूचना 12 अप्रैल को और रिपोर्ट 22 दिन बाद दर्ज
शवदाह गृह में चोरी के वारदात की जानकारी निगम कर्मचारी समयपाल, रामकुमार टैगोर जब 9 अप्रैल को डोमनहिल क्षेत्र हो रहे निर्माण कार्यों की देखरेख के लिए शाम 6 बजे गए, तब उन्होंने डोमनहिल स्थित श्मशानघाट में देखा कि शवदाह मशीन गृह का ताला टूटा है और मशीन में लगे मंहगे पार्ट्स गायब हैं। इसकी सूचना समयलाल ने 12 अप्रैल को निगम में दी और उसके करीब 22 दिन बाद अधिकारी ने चोरी की रिपोर्ट दर्ज कराई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn